Nanjušila ga je kujica Aba: Na granici pao sa šest kila kokaina

Policajci su tijekom kontrole nad automobilom Audi Q7, njemačkih registracija kojim je upravljao 49-godišnjak s prebivalištem na područja Zagreba, pronašli kokain

<p>U četvrtak oko 13.45 sati na graničnom prijelazu <strong>Cvetlin</strong>, na ulazu u Republiku Hrvatsku iz Republike Slovenije, pogranična policija je zaplijenila više od <strong>šest kilograma kokaina</strong>.</p><p><strong>POGLEDAJTE VIDEO:</strong></p><p> </p><p>Policajci su tijekom kontrole nad automobilom Audi Q7, njemačkih registracija kojim je upravljao <strong>49-godišnjak</strong> s prebivalištem na područja Zagreba, pronašli kokain. </p><p>Automobil je pregledan službenim psom za detekciju droga PU krapinsko-zagorske. <strong>Kujica Aba</strong> je pozitivno reagirala na prisutnost droga u području stražnjeg unutarnjeg dijela vozila. Policajci su zapečatili vozilo te od Županijskog suda u Varaždinu zatražili nalog za pretragu zbog sumnje u kazneno djelo neovlaštena proizvodnja i promet drogama. </p><p>- Na skrivenom mjestu unutar središnje konzole, odnosno u naslonu za ruke i u sustavu ventilacije, pronađeno je ukupno pet paketa droge kokain, ukupne težine 6.017,2 grama. Kokain, auto i drugi pronađeni predmeti privremeno su oduzeti od 49-godišnjaka - rekao je <strong>Boris Divjak</strong>, voditelj Odjela za obradu kriminaliteta PU varaždinske.</p><p>Zbog sumnje da je počinio više kaznenih djela neovlaštene proizvodnje i prometa drogama, diler je u petak uz kaznenu prijavu predan pritvorskom nadzorniku PU varaždinske.<strong> Varaždinski policajci</strong> u suradnji s policijom Ravnateljstva nastavljaju kriminalističko istraživanje, kako bi se utvrdile sve okolnosti ovog kaznenog djela.</p><p>Točna čistoća i vrijednost pronađene droge znat će se po okončanju vještačenja, a za sada se vrijednost na ilegalnom tržištu procjenjuje na oko tri milijuna kuna.</p>